Bugun va dam olish kunlari O‘zbekistonga Turkmaniston hududlaridan nam va iliq havo massasi kirib kelishi kutilmoqda. Foto: Kun.uz "O‘zgidromet" xabariga ko‘ra, respublikaning katta qismida yomg‘ir yog‘adi, faqat shimoliy va sharqiy hududlarda yog‘ingarchilik kutilmaydi. Bugun kunduzi havo 7-12 daraja iliqqacha, ertaga 10-15 daraja iliqqacha ko‘tariladi, yakshanba kuni esa yana 7-12 daraja iliq bo‘ladi. Ba’zi joylarda shamol 15-20 m/s gacha kuchayadi. Farg‘ona vodiysi viloyatlarida kechasi va ertalab tuman tushishi kuzatiladi. Respublikaning tog‘li hududlarida ushbu kunlarda qor ko‘chishi xavfi bor. Bundan oldin O‘zbekiston bo‘yicha anomal sovuq ob-havo bo‘lishi kutilayotgani xabar berilgandi.